
СТОЛИЧНА ОБЩИНА

София 1000, ул. “Московска” 33, Дирекция „Сигурност”  

ИЗХ. РЕГ. №


Разрешение за провеждане на мероприятие на територията 
                                                    на Столична община

Във връзка с постъпили заявление вх. № СОА24-КЦ01-28431/09.04.2024 г. от   г-н Владислав Константинов, Председател на спортен клуб „Бегач“, писмо № СОА24-КЦ51-37348/10.04.2024 г. от г-жа Десислава Темелкова, директор на дирекция „Спорт и младежки дейности“ и на основание чл. 3, ал. 1 от Наредба за реда и условията за провеждане на масови мероприятия, опазване на общински имоти и вещи, предназначени за общо ползване и шума в жилищни сгради на територията на Столична община, приета с Решение № 320 на Столичен общински съвет по Протокол № 77 от 25.05.2023 г., Столична община разрешава:
1. Провеждане на 13-ти традиционен Планински маратон Панчарево и 5-то издание на Велообиколка на Лозенска планина 20-21 април 2024 г.:

- Вело състезание  - обиколка на Лозенска планина, от 08.00 ч. до 17.00 ч. на 20-ти април 2024 г. със старт на паркинга зад ВЕЦ Кокаляне и финал на Стената от страната на с. Герман;

- Планинско бягане – маратон Панчарево, от 08.00 ч. до 17.00 ч. на 21-ви април 2024 г. със старт/финал на Стената от страната на с. Герман.  
2. Столична дирекция на вътрешните работи да предприеме необходимите мерки по опазване на обществения ред и безопасност на движението по време на събитията.
3. Организацията на движението, престоят и паркирането на пътни превозни средства да се осъществява съгласно заповед на кмета на Столична община по чл. 3, ал. 2, т. 5 от Наредбата за организация на движението на територията на Столична община, изготвена от дирекция „Управление и анализ на трафика”.
4. Пресцентър на Столична община - да направи съобщение за създадената временна организация на движението и срока на действието й чрез средствата за масово осведомяване.
5. Задължения на организатора:


5.1. организаторът да предприеме мерки за охрана, недопускане нарушения на обществения ред и спазване на действащото законодателство и наредбите на Столичен общински съвет;
5.2. организаторът да вземе мерки нивата на шум да съответстват на изискванията на Наредба № 6 от 2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, в помещенията на жилищни и обществени сгради, в зони и територии, предназначени за жилищно строителство, рекреационни зони и територии и зони със смесено предназначение, методите за оценка на стойностите на показателите за шум и на вредните ефекти от шума върху здравето на населението (Обн. ДВ. бр.58 от 2006г., изм. и доп. ДВ. бр.26 от 2019г., изм. и доп. ДВ. бр.100 от 2021г., изм. и доп. ДВ. бр.24 от 2022г.);

  5.3. при провеждане на събитията, организаторът да предприеме мерки за опазване на чистотата и недопускане увреждане на природната среда и биологичното разнообразие;
   5.4. да не се поставя трайна маркировка върху дърветата;
   5.5. в случай на инцидент, организаторът задължително да уведоми районен център 112-София МВР;

5.6. при подготовка и провеждане на събитията да не се възпрепятства спокойствието на живущите и обществения ред в района;

5.7. при необходимост от разполагане на временни преместваеми съоръжения (сцени, подиуми), организаторът да се обърне за съгласуване на схемa към Направление „Архитектура и градоустройство“, ул. „Сердика“ № 5;
5.8. организаторът да осигури присъствие на лекарски екип по време на събитията;
5.9. организаторът да осигури химически тоалетни на мястото на  провеждане на събитията, както и допълнителни съдове за отпадъци;

5.10. организаторът да предприеме мерки за недопускане продажба и употреба на спиртни напитки и упойващи вещества по време на събитията;

5.11. организаторът да предприеме мерки за недопускане на огнестрелно или хладно оръжие, както и на други предмети, предназначението или употребата на които би застрашило обществения ред, живота и здравето на присъстващите по време на провеждане на събитията;

5.12. организаторът да предприеме мерки за недопускане по време на събитията на лица в явно нетрезво или неадекватно състояние;

5.13. при подготовка и провеждане на събитията, организаторът е длъжен да осигурява незабавното и безпрепятствено придвижване на специализираните автомобили на Центъра за спешна медицинска помощ и Столична дирекция „Пожарна безопасност и защита на населението”;

5.14. при провеждане на събитията, организаторът да оказва съдействие и да изпълнява инструкциите на служителите на Столична община и други компетентни държавни органи;

5.15. след приключване на мероприятията, организаторът да осигури почистване на мястото и околното пространство;

6. Всички нанесени щети на общинско имущество и на трети лица са за сметка на организатора.

Настоящото разрешение да се изпрати на:

- директора на СДВР - по компетентност (чрез СЕОС);

- група „Спортни мероприятия - СДВР” – по компетентност;

- отдел „ПП – СДВР”– по компетентност (чрез СЕОС);
- сектор „Общинска полиция” към Столична община – по компетентност (чрез АИССО);

- СД ПБЗН – за сведение (чрез СЕОС);
- Направление „Култура, образование, спорт и младежки дейности“ – за сведение (чрез АИССО);
- Направление „Транспорт и градска мобилност” – по компетентност (чрез АИССО);
- кмет на район „Панчарево” – по компетентност (чрез СЕОС);
- дирекция „Управление и анализ на трафика“ – по компетентност (чрез АИССО);
- Пресцентър на Столична община– по компетентност (чрез АИССО);

- дирекция „Спорт и младежки дейности“ – за сведение (чрез АИССО);
- дирекция „Аварийна помощ и превенция“ – за сведение (чрез АИССО);
- Столичен инспекторат - по компетентност (чрез СЕОС);
- г-н Владислав Константинов – за сведение (чрез e-mail: vladi@begach.com  ).

ДИРЕКТОР НА ДИРЕКЦИЯ

"СИГУРНОСТ"





               (съгласно заповед рег. № СОА23-РД09-1335/01.06.2023 г.)
Изготвил писмото чрез АИССО

П. Петрова, гл. експерт дирекция „Сигурност“, 15.04.2024 г.

Електронен документ, подписан с ел. подпис.

Разрешението се изпраща на адресатите чрез СЕОС/АИССО и ел. поща.

